དེ་བཞིན་བོད་མིའི་སྒྲིག་འཛུགས་དང་ཚོགས་སྐྱིད་ཁག་ནས་ལས་མེད་མང་པོར་རང་ཁ་རང་གསོ་ཡོང་ཐབས་སུ་ལག་ཤེས་སྦྱོང་བརྡར་རིགས་སྤྲོད་བཞིན་ཡོད་པ་ལྟར།སྦྱོར་བརྡར་འདི་དང་འདི་སྤྲད་ཡིན་ཟེར་བའི་གྲངས་ཐོ་ཙམ་མིན་པར་སྦྱོར་བརྡར་ཐོབ་མཁན་རྣམས་ལ་བདག་པོ་བརྒྱབས་ཏེ་གོ་སྐབས་སྤྲོད་དགོས་པ་ནི།སོ་ནམ་པས་དཔྱིད་ཀྱི་དུས་སུ་ངལ་བ་དང་དུ་བླངས་ནས་ལོ་ཏོག་བཏབས་པ་དེ་སྟོན་གྱི་དུས་སུ་འབྲས་བུ་གཡུར་དུ་ཟ་བ་ཐོབ་པ་ལྟར་རེད།དཔེར་ན།བོད་མིའི་སྒྲིག་འཛུགས་ཀྱི་་བོད་མིའི་ཡར་ཐོན་ཚོང་ལས་རམ་འདེགས་ཀྱི་ལས་གཞིའི་འོག་གློག་ལས་སྦྱོང་བརྡར་ཐོབ་པའི་ངག་དབང་ཞེས་པའི་ཕོ་གསར་ཞིག་ཡོད་ན།བོད་མིའི་སྒྲིག་འཛུགས་ཀྱི་དབུས་ས་གང་ཞིག་ལ་གཞིས་ཆགས་གསར་རྒྱག་སོགས་དང་འབྲེལ་བའི་གློག་གི་ལས་ཀ་ཆེ་ཆུང་ག་རེ་ཡོད་པ་ཡིན་ནའང་།ཐོག་མར་ལས་ཀ་སྤྲོད་ས་དེ་ངག་དབང་ཆགས་ཡོད་པ་ལས་རྒྱ་གར་བ་མིན་པ་ལྟ་བུ་ནི་ཧ་ཅང་གལ་གནད་དུ་མཐོང་ངོ་།།